Grindvíkingar og Þórsarar höfðu unnið góða sigra í deild og bikar að undanförnu eftir erfiða byrjun þegar liðin mættust suður með sjó í kvöld . 1. leikhluti var nokkuð jafn og voru liðin svolítið að þreifa á hvoru öðru . Þór var yfir eftir 1. leikhluta . Í 2. leikhluta varð mikil breyting og vörn Grindavíkur steig upp . Þeir náðu frábærum 14 - 0 kafla og unnu 2. leikhlutann samtals 34 - 19 . Í seinni hálfleik reyndu Þórsarar að koma með nokkur áhlaup en tókst ekki að ógna forystu Grindavíkur að nokkru ráði . Grindavík vinnur þar með sinn 3. sigur í röð í deild á meðan gott tækifæri fór forgörðum hjá Þór eftir sigur í siðasta leik , lokatölur 100 - 94 . Af hverju vann Grindavík ? Lokatölur gefa í raun ekki rétta mynd af leiknum en Grindavík var með mikla yfirburði , sérstaklega í 2. og 3. leikhluta . Ekki var aftur snúið í loka leikhlutanum og heimamenn sigldu þessu nokkuð þægilega í höfn . Hvað gekk illa ? Varnarleikur Grindavíkur var ekki góður í byrjun leiks og þeir leyfðu sér svolítið að slaka á undir lok leiks líka . Þó að Þórsliðið hafi verið áræðið í byrjun leiks þá fór sóknarleikurinn fljótlega að hiksta og þeir náðu ekki að halda í við Grindvíkingana . Hverjir stóðu upp úr ? Þrír menn komust í 20 stig í kvöld , Ingvi Þór Guðmundsson , Jamal K Olasawere og Sigtryggur Arnar Björnsson . Samtals áttu þeir líka 18 fráköst . Hjá Þór var Hansel Suarez öflugur með 17 stig og 10 stoðsendingar . Jamal Marcel Palmer var stigahæstur af gestunum með 18 stig . Hvað gerist næst ? Grindavík fær erfitt verkefni þegar þeir heimsækja Stólana og freista þess að ná í sinn 4. sigur í röð . Þórsarar misstu af góðu tækifæri í kvöld og síðasti leikur þeirra fyrir frí er gegn sterku liði KR . Daníel Guðni : Þurfum að taka okkur í gegnDaníel Guðni Guðmundsson var alls ekki sáttur með frammistöðu sinna manna í kvöld þrátt fyrir að hafa unnið gegn Þór Akureyri . „ Ég get ekki sagt að ég sé ánægður með frammistöðuna . “ „ Burtséð frá því á móti hverjum við erum að spila þá vill maður sjá frammistöðu sem á að vera á pari og þar sem við erum að bæta okkur eitthvað . Ég er ekki nægilega ánægður en auðvitað sáttur með 2 stig . “ Daníel sagði að hann hefði verið mest ósáttur við varnarleikinn í dag . „ Einbeitingarleysi , sérstaklega varnarlega og samskiptaleysi oft á tíðum . Ég get ekki sagt mikið um sóknina , við skorum alveg 100 stig og það var kannski ekki vandamál að sækja á körfuna og ná í stig . “ „ Varnarlega , samskiptalega og láta taka af okkur fráköst , þetta er svona mental dæmi sem við þurfum bara að gera miklu betur í . “ Grindavík byrjaði leikinn ekki vel en Daníel var sáttur með hvernig liðið kom til leiks í 2. leikhluta . „ Ég var ánægður með kafla í leiknum , en við þurfum að ná betri frammistöðu yfir lengri tíma í leik ef við ætlum að bæta okkur eitthvað . Við þurfum að taka okkur í gegn , “ „ Við gerðum smá aðlaganir varnarlega og fengum aðeins meiri ákefð upp þar . Þeir hittu náttúrulega mjög vel í 1. leikhluta og eru með hörkulið , það tekur það enginn af þeim . “ Þetta er 3. sigur Grindavíkur í röð í deildinni en kemur sá 4. næstu helgi ? „ Það væri óskandi . Við ætlum að leggja allt í sölurnar til að ná úrslitum fyrir norðan og óskandi tekst það . “ Lárus : Getum ekki verið hrokafullir sem nýliðarLárus Jónsson , þjálfari Þórs , var að sjálfsögðu fúll með tapið en gat ekki sagt að um vonbrigði sé að ræða . „ Leikurinn byrjaði þannig að bæði liðin voru bara að þreifa á hvoru öðru . Hann var svolítið upp og niður og það var auðvelt að skora fyrir bæði liðin . “ sagði Lárus en hlutirnir breyttust fljótt í 2. leikhluta . „ Mér fannst Grindavík ná að herða vörnina á meðan við gerðum það ekki . Þeir skoruðu 61 stig í fyrri hálfleik og þeir skópu sigurinn þar fannst mér . Við spiluðum aðeins betri vörn í seinni hálfleik en þá fannst mér vanta meiri áræðni í sókninni og láta boltann ganga aðeins betur , þá hefðum við átt meiri séns . “ Þórsarar byrjuðu leikinn ágætlega en um leið og heimamenn tóku leikinn í sínar hendur var lítið sem Þórsarar gátu gert . „ Við hefðum eiginlega getað sleppt því að spila 1. leikhlutann , liðin að þreifa á hvoru öðru og leikmennirnir aðeins að mæla hvorn annan út . “ „ Svo fór Grindavík á flug í 2. leikhluta og við náum aldrei að brúa bilið . Við fengum tvisvar í leiknum sénsa á að ná einhverju áhlaupi en mér fannst við einhvern veginn aldrei ná að vinna leikinn á okkar band . “ „ Sigur fyrir Grindavík , ég held að það hafi verið sanngjarnt í kvöld , hvort sem það var með 6 eða 10 stigum . Þeir voru að leiða þennan leik eiginlega allan tímann með 10 - 15 stigum . “ Þór vann sinn fyrsta sigur í síðustu umferð og því var gott tækifæri fyrir þá til að byggja ofan á það í kvöld en það tókst ekki . „ Auðvitað ætluðum við okkur sigur í kvöld og maður vill aldrei tapa en við getum ekki verið svo hrokafullir sem nýliðar að segja að við ætlum að koma til Grindavíkur og hirða sigur . “ „ Við verðum að líta á leikinn í heildinni og hvað við getum bætt og ég held að það sé hellingur , “ Athugið .